Robert Clive
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
Robert Clive var en britisk offiser og kolonialist. Han var grunnleggeren av det britiske herredømmet i India.
18 år gammel ble Clive kontorist i Ostindiske kompanis tjeneste. Han gikk deretter over i hæren, og erobret blant annet byen Arcot i Sør-India, som var naboben av Carnatics hovedstad, i 1751, og holdt byen mot overlegne franske og indiske troppestyrker. I 1757 erobret Clive Calcutta fra naboben av Bengal, Siraj ud-Daula, og fikk hans minister Mir Jafar til å forråde ham i slaget ved Plassey 23. juni 1757.I 1760 reiste Clive hjem med uhyre rikdommer, og ble i 1762 baron av Plassey. I 1764 dro han på ny til India med overordentlig fullmakt til å ordne administrasjon og finansvesen. Dette utførte han med hensynsløs energi, men ble forhatt, og etter sin hjemkomst i 1767 ble han i 1773 anklaget for myndighetsmisbruk og underslag. Clive ble frikjent, men tok sitt eget liv. Les mer i Store norske leksikon Ostindiske kompani kolonialisme Indias historie